# APSTIPRINĀTS

#### Iepirkumu komisijas

20.04.2018. sēdē

protokols Nr. 1

**Iepirkuma**

**Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē**

**„World of Private Label 2018”**

**NOLIKUMS**

Iepirkuma identifikācijas numurs – AREI-2018/10

**2018**

1. **Vispārīgā informācija**
   1. **Iepirkums** tiek organizēts saskaņā ar Publisko iepirkumu likuma 9. pantu (turpmāk tekstā – Likums), kā arī ņemot vērā šajā nolikumā (turpmāk tekstā - Nolikums) noteikto kārtību.

Iepirkums tiek veikts Ministru kabineta 28.07.2015. noteikumos Nr. 437 “Valsts un Eiropas Savienības atbalsta piešķiršanas kārtība pasākumā "Tirdzniecības pasākumi"” minēto mērķu sasniegšanai. Iepirkuma mērķis ir sasniegts, ja noteikts uzvarētājs un ir noslēgts iepirkuma līgums par **Latvijas Zivrūpniecības nozares stenda saskaņošanas, transportēšanas, nomas, uzstādīšanas un apkalpošanas pakalpojumu nodrošināšana starptautiskajā izstādē „World of Private Label 2018”**

* + 1. Pasūtītājs ir:

Agroresursu un ekonomikas institūts.

Reģistrācijas numurs: 90002137506

Ekonomikas pētniecības centra adrese: Struktoru ielā 14, Rīgā, LV-1039.

Juridiskā adrese: Zinātnes iela 2, Priekuļi, Priekuļu nov., Priekuļu pag., LV-4126

Tālrunis: 67552909, fakss: 67541789.

E-pasts: arei@arei.lv.

* + 1. Iepirkumu veic Agroresursu un ekonomikas institūta (AREI) iepirkuma komisija, kas izveidota ar direktora 2017. gada 01. novembra rīkojumu Nr. R/1.2-7-38A.
    2. Kontaktpersona, kura ir tiesīga sniegt organizatorisku informāciju par iepirkumu, iepirkumu komisijas loceklis, Agroresursu un ekonomikas institūta Ekonomikas pētniecības centra vadītājs Juris Multiņš, tālr.: +371 26511022, e-pasts: [arei@arei.lv](mailto:arei@arei.lv).

## Iepirkuma identifikācijas numurs

* + 1. Iepirkuma identifikācijas numurs – AREI-2018/10.

## Iepirkuma priekšmets un piedāvājumu izvērtēšanas kritērijs

* + 1. Iepirkuma priekšmets **Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē „World of Private Label 2018”**
    2. atbilstoši Tehniskajā specifikācijā (2.pielikums) noteiktajām prasībām.
    3. CPV kods 39154100-7 (Izstāžu stendi).
    4. Pretendents ir tiesīgs iesniegt piedāvājumu tikai par visu iepirkuma priekšmetu kopā. Piedāvājums, kas nav iesniegts par visu iepirkuma apjomu, bet tiks iesniegts tikai par atsevišķām pozīcijām, netiks vērtēts. Pretendents nevar iesniegt piedāvājuma variantus.
    5. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma kopējo cenu (EUR bez PVN). Ja komisija konstatēs, ka vismaz divu piedāvājumu kopējā summa EUR bez PVN ir vienāda, par iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja mājaslapā) ir vislielākais. Ja arī pēc šī kritērija nav iespējams noteikt, kuram pretendentam ir piešķiramas līguma slēgšanas tiesības, komisija uzvarētāju nosaka, veicot izlozi starp šiem pretendentiem.

1. **Piedāvājumu noformēšana, iesniegšanas vieta, laiks un kārtība**

## Piedāvājuma noformēšana

* + 1. Pretendents piedāvājumu iesniedz slēgtā un aizzīmogotā aploksnē vai kastē, uz kuras norādīts:
* pasūtītāja nosaukums un adrese (Agroresursu un ekonomikas institūts, Ekonomikas pētniecības centrs, Struktoru iela 14, Rīga, LV – 1039);
* atzīme “Iepirkums “Latvijas Zivrūpniecības nozares stenda saskaņošanas, transportēšanas, nomas, uzstādīšanas un apkalpošanas pakalpojumu nodrošināšana starptautiskajā izstādē „World of Private Label 2018”, identifikācijas Nr. AREI-2018/10”;
* atzīme “Neatvērt līdz 2018. gada 02. maijam plkst. 10:00”.
  + 1. Piedāvājums sastāv no:
       1. pretendentu atlases dokumentiem;
       2. finanšu piedāvājuma.
    2. Piedāvājums sastāv no 1 (viena) oriģināla un 1 (viena) kopijas eksemplāra, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas.
    3. Piedāvājumam jābūt cauršūtam un caurauklotam tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma oriģināla un tā kopijas attiecīgi jānorāda “Oriģināls” vai “Kopija”.
    4. Pretendentiem ir tiesības piedāvājumus iesniegt elektroniskā formā parakstītus ar drošu elektronisko parakstu, kas satur laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Elektroniskā formā sagatavotais piedāvājums jāiesniedz uz elektroniskā datu nesēja.
    5. Piedāvājumā iekļautajiem dokumentiem jābūt skaidri salasāmiem, bez labojumiem.
    6. Piedāvājums jāsagatavo latviešu valodā atbilstoši Latvijas Republikā spēkā esošo normatīvo aktu prasībām, t.sk. Dokumentu juridiskā spēka likumam, Ministru kabineta 28.09.2010. noteikumiem Nr.916 “Dokumentu izstrādāšanas un noformēšanas kārtība”. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
    7. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Ja viss piedāvājums ir cauršūts, pretendents var kopijas un tulkojumus apliecināt ar vienu apliecinājumu, iekļaujot šādu atrunu atsevišķa dokumenta veidā vai iekļaujot to pieteikumā. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu. Iesniedzot piedāvājumu elektroniski piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
    8. Iesniegtie piedāvājumi ir Agroresursu un ekonomikas institūts īpašums un netiek atdoti atpakaļ pretendentiem, izņemot punktā nolikuma 2.2.2., 2.2.3. un 2.2.4. punktā minētajos gadījumos.
    9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.

## Piedāvājuma iesniegšanas vieta, datums, laiks un kārtība

* + 1. Pretendenti piedāvājumus iesniedz Agroresursu un ekonomikas institūta Ekonomikas pētniecības centra telpās Rīgā, Struktoru ielā 14, 2.stāvā 202. kab., darba dienās no plkst. 08:30 līdz 17:00, bet ne vēlāk kā līdz 2018. gada 02. maijam plkst. 10:00, iesniedzot personīgi vai, atsūtot pa pastu. Pa pastu iesniegtais piedāvājums uzskatāms, iesniegts laikā, ja tas nogādāts piedāvājuma iesniegšanas vietā līdz 2018. gada 02. maijam plkst. 10:00.
    2. Piedāvājums, kas iesniegts pēc minētā termiņa, tiks neatvērts nodots atpakaļ iesniedzējam.
    3. Piedāvājums, kas nav iesniegts noteiktajā kārtībā vai nav noformēts tā, lai piedāvājumā  
       iekļautā informācija nebūtu pieejama līdz piedāvājumu atvēršanas brīdim, netiek izskatīts un tiek atdots atpakaļ iesniedzējam.
    4. Pretendents var atsaukt vai mainīt savu piedāvājumu līdz piedāvājumu iesniegšanas  
       termiņa beigām, ierodoties personīgi piedāvājumu iesniegšanas vietā un apmainot  
       piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma  
       iesniegšanas laiku tiks uzskatīts apmainītā piedāvājuma iesniegšanas brīdis.
    5. Piedāvājumu atvēršanai netiek rīkota atvēršanas sanāksme.

## Cita informācija

* + 1. Informācijas apmaiņa starp Agroresursu un ekonomikas institūtu un piegādātājiem (pretendentiem) notiek pa pastu, faksu, elektroniski vai pa tālruni atbilstoši Likuma un citu normatīvo aktu regulējumam.
    2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Likuma 38. pantu.
    3. Pretendents sedz visas izmaksas, kas saistītas ar piedāvājumu sagatavošanu un iesniegšanu.

1. **Prasības pretendentiem**

## Nosacījumi pretendenta izslēgšanai no dalības iepirkumā

* + 1. Pasūtītājs izslēdz pretendentu no dalības iepirkumā jebkurā no šādiem gadījumiem (Likuma 9. panta astotā daļa):
       1. pasludināts pretendenta maksātnespējas process (izņemot gadījumu, kad maksātnespējas procesā tiek uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
       2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
       3. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
       4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 9. panta astotās daļas 1., 2. un 3. punkta nosacījumi.

## Nolikuma 3.1.1.1.– 3.1.1.4. punktā minēto apstākļu esamību pasūtītājs pārbauda Likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā.

## Prasības attiecībā uz pretendenta kvalifikāciju un iesniedzamie dokumenti:

|  |  |  |
| --- | --- | --- |
| Nr.p.k. | Prasības pretendentam | Iesniedzamie dokumenti |
| 3.3.1. | Pretendents ir reģistrēts normatīvajos aktos noteiktā kārtībā | Komersanta reģistrācijas apliecības kopija, kas apliecina pretendenta reģistrāciju Komercreģistrā, ja šāda reģistrācijas apliecība attiecīgajā valstī tiek izsniegta.  Pretendentam (Latvijas Republikas Uzņēmumu reģistra Komercreģistrā reģistrētam komersantam) šajā apakšpunktā minēto reģistrācijas apliecības kopiju ir tiesības neiekļaut piedāvājumā. Par pretendenta reģistrāciju minētajā reģistrā komisija pārliecinās patstāvīgi.  Ja piedāvājumu iesniedz piegādātāju apvienība, tā iesniedz kopīgu visu personu apvienības dalībnieku parakstītu pieteikumu. |
| 3.3.2. | Pretendents iepriekšējo 3 (trīs) gadu (2015., 2016., 2017., kā arī 2018. gadā līdz piedāvājuma iesniegšanas dienai) laikā realizējis vismaz 3 (trīs) līdzvērtīga apjoma (stenda platība nav mazāka par iepirkuma tehniskajā specifikācijā norādīto apjomu) un satura (stendu izveide, realizācija un demontāža) pakalpojumus Latvijā vai ārvalstīs. | Pretendenta sagatavots apliecinājums par iepriekšējo pieredzi, norādot vismaz 3 (trīs) līdzvērtīga apjoma (stenda platības ziņā) un satura (stendu izveide, realizācija un demontāža) pakalpojumus Latvijā vai ārvalstīs, saskaņā ar nolikuma 4. pielikumu.  Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā). |
| 3.3.4 | Pretendentam iepriekšējo 3 (trīs) gadu (2015., 2016., 2017.) katra gada finanšu apgrozījums ir vismaz 1.5 (viens komats piecas) reizes lielāks par piedāvāto līgumcenu. Pretendentiem, kuri dibināti vēlāk, gada finanšu apgrozījums nostrādātajā periodā ir vismaz 1.5 (viens komats piecas) reizes lielāks par piedāvāto līgumcenu. | Pretendenta sagatavota izziņa par iepriekšējo 3 (trīs) gadu (2015., 2016., 2017.) apgrozījumu, norādot katra gada finanšu apgrozījumu. Pretendentiem, kas dibināti vēlāk, jāiesniedz izziņa par finanšu apgrozījumu tā darbības gados.  Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā). |
| 3.3.5 | Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Ja Pretendents piesaista apakšuzņēmējus, tad jāiesniedz:  1) Pretendenta apliecinājums par to, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā, % no kopējā;  2) Norādīto apakšuzņēmēju rakstisks apliecinājums par gatavību piedalīties iepirkuma līguma izpildē.  *Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.* |
| 3.3.6. | Pretendentam iepirkuma priekšmeta izpildē (visā iepirkuma līguma izpildes laikā) jāpiesaista projekta vadītājs, kuram iepriekšējo 3 (trīs) gadu laikā (2015., 2016., 2017., kā arī 2018. līdz piedāvājuma iesniegšanas termiņa beigām) ir pieredze vismaz 3 (trīs) stendu izstrādes un realizācijas projektu vadīšanā. | Pretendentam jāiesniedz piedāvātā speciālista CV atbilstoši nolikuma 5.pielikumam sagatavota informācija, kas apliecina un ļauj pasūtītājam pārliecināties par šajā nolikuma punktā norādīto speciālista pieredzi (stendu izstrādi un realizācijas projektu vadīšanu). |

* 1. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no nolikumā minētajām prasībām.

## Finanšu piedāvājums

* + 1. Finanšu piedāvājumā norāda pakalpojuma cenu katrā pozīcijā un piedāvājuma kopējo cenu par visu iepirkuma priekšmetu, par kādu tiks sniegts Tehniskajā specifikācijā atbilstošs pakalpojums.
    2. Finanšu piedāvājumu Pretendents sagatavo atbilstoši Finanšu piedāvājuma formai (Nolikuma 3.pielikums).
    3. Finanšu piedāvājumā cenu norāda euro (EUR).
    4. Finanšu piedāvājumā norādītajās cenās jābūt iekļautām visām ar līguma izpildi saistītajām izmaksām, t.sk. nodokļiem, nodevām un nepieciešamajām administrācijas izmaksām.

1. **Piedāvājumu vērtēšana**

## Iepirkuma komisija pārbauda piedāvājumu atbilstību šajā nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētajām prasībām, pretendents no tālākas dalības iepirkumā tiek izslēgts.

## Iepirkuma komisija sākotnēji veic piedāvājuma noformējuma pārbaudi atbilstoši nolikumā minētajām piedāvājuma noformējuma prasībām. Gadījumā, ja piedāvājums neatbilst kādai noformējuma prasībai, komisija vērtēs pārkāpuma būtiskumu un komisijai ir tiesības lemt par šī piedāvājuma tālāku izskatīšanu vai neizskatīšanu.

## Pretendentu atlases laikā iepirkumu komisija veic nolikuma 3.3. punktā noteikto dokumentu pārbaudi, lai pārliecinātos, vai pretendents atbilst nolikuma 3.3.punktā noteiktajām pretendentu atlases prasībām.

## Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisku kļūdu.

## Ja iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.

## Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

## Pasūtītājs par Pretendentu, kuram, atbilstoši nolikumā noteiktajām prasībām un piedāvājuma izvēles kritērijam, būtu piešķiramas līguma slēgšanas tiesības, veic pārbaudi par Likuma 9. panta astotajā daļā noteikto izslēgšanas gadījumu esamību.

1. **Komisijas tiesības un pienākumi**

## Iepirkuma komisija rīkojas saskaņā ar Likumu un šo nolikumu.

## Iepirkumu komisijas tiesības:

* + 1. nesniegt informāciju par citu piedāvājumu esamību laikā no piedāvājumu iesniegšanas dienas līdz piedāvājumu iesniegšanas termiņa beigām;
    2. nesniegt informāciju par piedāvājumu vērtēšanas procesu piedāvājumu vērtēšanas laikā līdz iepirkuma rezultātu paziņošanai;
    3. pieaicināt ekspertus piedāvājumu vērtēšanas procesā;
    4. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no pieprasījuma dienas, ja Likumā nav noteikts cits termiņš;
    5. pieprasīt pretendentam iesniegt dokumenta oriģinālu, ja komisijai rodas šaubas par iesniegtās dokumenta kopijas autentiskumu;
    6. jebkurā pretendentu un piedāvājumu izvērtēšanas posmā izslēgt pretendentu no turpmākās dalības iepirkumā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    7. pieņemt motivētu lēmumu piešķirt iepirkuma līguma slēgšanas tiesības;
    8. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Agroresursu un ekonomikas institūtu. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo Pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
    9. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

## Iepirkumu komisijas pienākumi:

* + 1. nodrošināt iepirkuma norisi un dokumentēšanu saskaņā ar normatīvo aktu prasībām;
    2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
    3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma dokumentāciju;
    4. vērtēt Pretendentus un to iesniegtos piedāvājumus saskaņā ar Likumu, citiem normatīvajiem aktiem un nolikumu;
    5. labot aritmētiskās kļūdas pretendentu finanšu piedāvājumos;
    6. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar likumā noteikto kārtību;
    7. pēc iepirkuma līguma noslēgšanas vai iepirkuma izbeigšanas neizvēloties nevienu piedāvājumu, saglabāt piedāvājumu oriģinālus un iznīcināt to kopijas.

1. **Pretendenta tiesības un pienākumi**

## Pretendenta tiesības:

* + 1. pieprasīt papildu informāciju saistībā ar iepirkuma dokumentāciju, ievērojot nolikuma un Likuma prasības;
    2. iesniedzot piedāvājumu, pieprasīt apliecinājumu, ka piedāvājums ir saņemts;
    3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
    4. iesniegt iesniegumu par Agroresursu un ekonomikas institūta darbību attiecībā uz iepirkuma likumību Likumā noteiktajā kārtībā.

## Pretendenta pienākumi:

* + 1. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par iepirkumu Pasūtītāja mājas lapā internetā;
    2. sagatavot piedāvājumus atbilstoši nolikuma prasībām;
    3. sniegt Pasūtītājam patiesu informāciju;
    4. sniegt atbildes uz komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
    5. segt visas izmaksas, kas saistītas ar piedāvājumu sagatavošanu un iesniegšanu;
    6. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt.

1. **Lēmuma pieņemšana un iepirkuma līgums**
   1. Komisija par uzvarētāju iepirkumā ar tiesībām slēgt līgumu atzīst Pretendentu, kurš izraudzīts atbilstoši nolikumā noteiktajām prasībām, ir iesniedzis visām nolikumā izvirzītajām prasībām atbilstošu piedāvājumu saskaņā ar nolikuma 1.3.5. punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Likuma 9. panta astoto daļu.
   2. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem Likuma 9. panta trīspadsmitajā daļā minēto lēmumā norādāmo informāciju, kā arī savā mājaslapā nodrošina brīvu un tiešu elektronisku piekļuvi šā panta trīspadsmitajā daļā minētajam lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā mājaslapā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
2. **Pielikumu saraksts:**

1.pielikums – Pieteikums par piedalīšanos iepirkumā;

2.pielikums – Tehniskā specifikācija ar 10 pielikumiem (atsevišķā datnē interneta vidē [www.arei.lv](http://www.arei.lv) sadaļā Iepirkumi pie attiecīgā iepirkuma);

3.pielikums – Finanšu piedāvājuma forma;

4.pielikums – Pretendenta apliecinājums par iepriekšējo pieredzi;

5.pielikums – Piedāvātā speciālista CV.

1. pielikums

iepirkuma identifikācijas Nr. AREI- 2018/10

**Pieteikums par piedalīšanos iepirkumā**

**“Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē**

**„World of Private Label 2018”**

Identifikācijas Nr. AREI-2018/10

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  */Datums/* |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/Nosaukums/ Vārds, uzvārds/*

ar piedāvājuma iesniegšanu piesaka dalību iepirkumā “Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē „World of Private Label 2018””, ID Nr. AREI-2018/10, (turpmāk – Iepirkums) un Pretendenta vārdā:

1. apliecina, ka ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma nolikumā pasūtītāja izvirzīto prasību izpildi un gadījumā, ja tiks atzīts par iepirkuma uzvarētāju, slēgt iepirkuma līgumu pasūtītāja uzaicinājumā noteiktajā termiņā;
2. nodrošinās, ka visā iepirkuma līguma izpildes laikā tiks piesaistīts Iepirkuma piedāvājumā norādītais speciālists;
3. apliecina, ka veiks iepirkuma līguma izpildi atbilstoši Iepirkuma dokumentācijas, t.sk. tehniskās specifikācijas, prasībām;
4. apliecina, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
5. atļauj Pasūtītājam Iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu;
6. apliecina, ka Pretendenta rekvizītu tabulas 12.punktā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā iepirkuma līguma ietvaros, pamatojoties uz Paziņošanas likuma 9.panta otro daļu.

Pretendenta uzņēmums vai tā piesaistītā apakšuzņēmēja uzņēmums **atbilst/ neatbilst** mazā vai vidējā uzņēmuma statusam (norādīt attiecināmo).

(skaidrojumu skatīt:

https://www.iub.gov.lv/sites/default/files/upload/skaidrojums\_mazajie\_videjie\_uzn.pdf).

**Pretendenta rekvizīti:** (Pretendents aizpilda tabulu, norādot visu pieprasīto informāciju)

|  |  |  |
| --- | --- | --- |
| 1. | Pretendenta nosaukums |  |
| 2. | Vienotās reģistrācijas numurs |  |
| 3. | Juridiskā adrese |  |
| 4. | Adrese korespondences saņemšanai |  |
| 5. | Bankas nosaukums |  |
| 6. | Bankas konta numurs |  |
| 7. | Kontaktpersonas vārds, uzvārds |  |
| 8. | Tālruņa Nr. |  |
| 9. | Faksa Nr. |  |
| 10. | Mobilā tālruņa Nr. |  |
| 11. | Elektroniskā pasta adrese |  |
| 12. | Oficiālā elektroniskā pasta adrese |  |

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ja piedāvājumu iesniedz personu apvienība, iesniegumu paraksta visas personas, kas ietilpst personu apvienībā.)

## 

2.pielikums

Iepirkuma identifikācijas Nr. AREI-2018/10

**“Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē**

**„World of Private Label 2018”**

**TEHNISKĀ SPECIFIKĀCIJA**

**I. Iepirkuma priekšmets** ir nodrošināt Latvijas Zivrūpnieku savienības stenda saskaņošanas, transportēšanas, nomas, uzstādīšanas un apkalpošanas pakalpojumus starptautiskajā izstādē „World of Private Label 2018” Amsterdamā, Nīderlandē, kas tiks izmantots, lai trīspusēji atvērtā stendā ar platību 54 m2 (6 x 9 m) izstādītu Latvijas Zivrūpnieku savienības ražotāju piedāvājumu. Izstādes norises laiks 2018. gada 29. – 30. maijs.

**II. Pakalpojuma izpildes specifiskās prasības:**

Pretendents (tekstā - Izpildītājs) Izpildītājs veic Zivrūpnieku savienības stenda dizaina elementu izstrādi un sniedz stenda konstrukciju un elementu nomas pakalpojumus. Stenda dizaina elementu izgatavošanai jāizmanto tikai izturīgi un funkcionāli atbilstoši materiāli saskaņā ar Latvijas Zivrūpnieku savienības stenda tehniskajiem rasējumiem un vizualizācijām (tehniskās specifikācijas pielikumi R.1 - R.7, V.1 – V.4), kas ietver:

1. Latvijas Zivrūpnieku savienības stenda noformēšanu ar grafiskajiem attēliem un profesionālu visu stenda laukuma un tā elementu izveidi saskaņā ar Latvijas Zivrūpnieku savienības stenda vizuālā veidola skici (tehniskās specifikācijas pielikumi - R.1, R.2);
2. Zivrūpnieku savienības stenda konstrukciju un stenda dalībnieku eksponātu transportēšanu uz un no izstādes vietas (stenda uzstādīšanas vieta: izstāžu centrs Amsterdam RAI, Europaplein 2-22, 1078 GZ Amsterdama, Nīderlande, Halle Nr.6, stendu Nr.6420, 6422, 6424, 6519, 6521, 6523); Stenda uzstādīšanu un funkcionēšanu tehniskā kārtībā, tehnisko apkopi izstādes norises laikā atbilstoši izstādes rīkotāju un Pasūtītāja prasībām, nojaukšanu un platības atbrīvošanu pēc izstādes norises;
3. Zivrūpnieku savienības stenda apgaismojuma uzstādīšanu un nodrošināšanu, kā arī apgaismošanas objektu pielāgošanu saskaņā ar stenda dalībnieku specifikācijām;
4. Stenda dalībnieku logotipu izvietošanu atbilstoši tehniskās specifikācijas pielikumiem R.2, R.3 un R.4 un Pasūtītāja norādēm.

Izpildītājam jāpārzina un jāņem vērā Nīderlandes normatīvie akti un izstādes organizatoru noteiktie ierobežojumi saistībā ar Zivrūpnieku savienības stenda izstrādi, transportēšanu, nomāšanu un uzstādīšanu. Izpildītājam pakalpojums jāīsteno saskaņā ar izstādes organizatoru noteiktajām prasībām un izstādes iekšējās kārtības noteikumiem, t.sk., attiecībā uz ugunsdrošību un darbu ar elektrību.

Izpildītājam ar izstādes organizatoriem jāsaskaņo Zivrūpnieku savienības stenda konstrukcija un celšanas gaita, iesniedzot nepieciešamos dokumentus, un nepieciešamības gadījumā jāveic nepieciešamās korekcijas nacionālā stenda konstrukcijā vai būvēšanas kārtībā atbilstoši organizatoru prasībām.

**III. Stenda elementu apraksts:**

**1. Vispārēja informācija.**

Zivrūpnieku savienības stenda laukums atrodas RAI, 6.hallē. Tā izmēri 6 x 9m. Konfigurācija redzama Tehniskās specifikācijas pielikumā R.1.

**2. Stenda grīda un virtuves/noliktavas norobežojošie vairogi un sienas.**

Grīda veidota paaugstināta ar kopējo augstumu 50mm. Konstruktīvi tā veidota no pamatnes karkasa, kas pārklāts ar 16mm saplākšņa vai laminētām KSP plātnēm. Plātnes savienotas savā starpā ar slēptām atslēgām; aplīmētas ar grīdas fotogrāfijas izdruku, kas savukārt laminēta ar pretslīdes FLOORGRAPHIC plēvi. Jāierīko slīpā uzbrauktuve apmeklētājiem ar kustības ierobežojumiem. Grīdai gar stenda malām jābūt nosegtai ar matētu, melnu, pulverkrāsojuma tehnikā krāsotu alumīnija leņķa profilu. Grīdā jābūt instalētai elektrisko zemsprieguma vadu sistēmai.

Stenda virtuves/noliktavas norobežojošo vairogu un sienu elementus izgatavo no gluda, nedeformējoša materiāla – piemēram MDF, kokskaidu plāksnēm vai līdzīga (tehniskās specifikācijas pielikumi R.1, R.3). Konstrukciju stabilitātei tās papildina ar iekšējo, nesošo koka vai cita materiāla karkasu. Vairogiem un sienām jābūt pilnīgi gludām. Stenda vairogu un sienu elementu būvēšanas procesā veidojošās iespējamās spraugas vai savienojuma vietas ir jāaizšpaktelē. Norobežojošo vairogu fasādes un virtuves/noliktavas gala sienas aplīmētas ar sudraboti pelēku grafizētu jūras attēla izdruku (tehniskās specifikācijas pielikumi R.3, V.1 – V.3).***.*** Uz vairogiem izvietoti arī ES un Latvijas karogu attēli (tehniskās specifikācijas pielikums R.3), uzraksts par to ka projekts tiek finansēts no EJZF līdzekļiem (saskaņā ar vadlīnijām – <http://www.zm.gov.lv/public/ck/files/ZM/lejupielades/ELFLA_EJZF_fondu_publicitates_vadlinijas_20142020.pdf>), telpisks logotips ***Latvia*** (tehniskās specifikācijas pielikuma Nr.1 lapa R.3, pielikums Nr.3) ar burtu biezumu 120mm un logotips ***canned fish*** ar burtu biezumu 12mm. Logotipi krāsoti; tonis RAL5024. Vairoga aizmugures un malas baltā, matētā krāsā – RAL9011, bez spraugām. Pie vairoga izvietota 1 kaste ar zaļiem, dekoratīviem augiem (tehniskās specifikācijas pielikumi R.1, R.7), kuru sagādi un aprūpi veic Izpildītājs.

Uz vairoga (tehniskās specifikācijas pielikums R.3) ir piestiprināts monitors, kura ekrāna diagonāles izmērs ir ne mazāks kā 60”. Monitoram jānodrošina iespēja pieslēgt USB datu nesēju un atskaņot videofailus MP4 formātā, kas kodēti ar H.264, Xvid, DivX, MPEG-4, un Motion JPEG kodeksiem, kā arī atsevišķus attēlus JPEG formātā un slaidšovus. Monitoram jābūt iespējai darboties neatkarīgi no personālā datora, atskaņošanas procesu vadot ar tālvadības pulti.

Aiz norobežojošā vairoga (tehniskās specifikācijas pielikums R1) izveidota virtuves/noliktavas telpa ar plauktiem eksponātu glabāšanai, drēbju pakaramajiem, virtuves izlietni ar aukstā un karstā ūdens pieslēgumiem, ledusskapi ar diennakts elektrības pieslēgumu produktu uzglabāšanai, galda virsmu pavāra darbam, piekārtiem virtuves skapīšiem un elektriskām slēgierīcēm stenda elektroapgādei atbilstoši zīmējumam tehniskās specifikācijas Pielikumam R.1. Stenda noliktavas izmēri - atbilstoši zīmējumam tehniskās specifikācijas pielikumam R.1. Virtuves/noliktavas durvis izgatavotas no tā paša materiāla kā stenda sienas. Durvis veidotas tā, lai tās būtu mazāk pamanāmas, vienā plaknē ar sienu, kurā tās iemontētas. Virtuvei/noliktavai jābūt slēdzamai. Tajā jābūt:

* plauktu sistēmai ar vismaz divām vairākstāvu plauktu rindām, kuru darba virsma ir 1000 mm x 400 mm;
* vismaz 15 (piecpadsmit) drēbju pakaramajiem;
* trim atslēgu komplektiem;
* izlietnei ar aukstā, karstā ūdens un kanalizācijas pieslēgumiem,
* ledusskapim ar tilpumu 200 l,
* darba virsmai produktu sagatavošanai un 2 gab. virtuves skapīšiem,
* spogulim ar izmēru ne mazāku kā 40 x 60cm,
* kafijas automātam aprīkotam ar kafijas pupiņu malšanu. Jaudai un ražībai jābūt pietiekamai eksponentu un viesu apkalpošanai,
* elektriskajai tējkannai,
* automātiskajam piena sildītājam/putotājam,
* 18 gab. baltām kafijas krūzītēm ar tasītēm,
* 12 gab. baltām tējas krūzītēm ar tasītēm,
* 18 gab. ūdens gāzēm ar tilpumu 250 ml,
* 12 gab. glāzēm baltvīnam ar tilpumu 250 ml,
* 20 gab. tējkarotēm,
* 2 gab. cukurtraukiem,
* 25 paciņas melnās tējas, 25 paciņas augļu tējas, 25 paciņas zaļās tējas,
* 2 kg Arabika kafijas pupiņu,
* 1 kg graudu vai individuālās lietošanas paketēs iesaiņota cukura,
* 2 x 1 litrs ilgstoši uzglabājamā piena,
* 50 gab. balti vienreizēji lietojami šķīvji ar diametru 20 cm,
* 50 gab. baltas, vienreizēji lietojamas, dakšiņas,
* 20 gab. balti, vienreizēji lietojami, naži,
* 50 gab. baltas, vienreizēji lietojamas, tējkarotītes,
* 200 gab. baltu salvešu,
* Aukstā/karstā dzeramā ūdens automātam ar vismaz 3 lielajiem 18 litru dzeramā ūdens rezervuāriem,
* Atkritumu kastei ar tilpumu vismaz 100 litri virtuves daļai un 60 litri noliktavas daļai,
* 10 gab. atkritumu maisiem ar tilpumu 120 litri,
* 10 gab. atkritumu maisiem ar tilpumu 60 litri,
* 20 gab. baltiem atkritumu maisiem ar tilpumu 25 litri atkritumu kastēm pie eksponentu darba vietām,
* 2 gab. iepakojumiem pa 4 ruļļiem ar virtuves dvieļiem,

Katra uzņēmuma logo izvietots uz eksponentam atbilstošās eksponentu letes izgaismotā priekšpaneļa. Logotips izdrukāts uz gaismu caurlaidošas plēves un pielīmēts letes izgaismotajam priekšpanelim.

**3. Stenda elementi un mēbeles stendā.**

Stendā jānodrošina sekojoši stenda elementi:

3.1. Eksponentu letes (EL) ar izgaismotu priekšpaneli un organiskā stikla brošūru turētāju ar trim bukletu kabatiņām (tehniskās specifikācijas pielikums R.5). Lete izgatavota no 16mm krāsota MDF vai līdzīga, kvalitatīva materiāla plāksnēm baltā krāsā. Letes malām un stūriem jābūt precīziem, bez spraugām. Nav pieļaujama papildus elementu (leņķu, līstu utt.) izmantošana ārējā apdarē. Letes priekšpaneļa apakšdaļa – grafizēts, sudraboti pelēks jūras tēmas attēls-nodrošinās Pasūtītājs); augšdaļa – izgaismots opāla akrilstikls ar eksponenta caurspīdīgu, krāsainu logo. Izgaismojums ir virzīts arī uz grafizēto attēlu. Pie eksponentu letes sāniem piestiprināts caurspīdīgs akrila bukletu turētājs. Letes iekšpusē rozete elektrības pieslēgumam (personālais dators, telefona uzlādēšana utt.). Pie letes balta atkritumu kaste ar tilpumu 20 litri.

Eksponentu lešu ar brošūru turētājiem un atkritumu kastu skaits – pa 6 gab.

3.2.Stikla vitrīnas (V) bez nesošiem statņiem, ar baltu aizmugurējo sienu, 3 stikla plauktiem (tehniskās specifikācijas pielikums R.6).

Durvis veramas no sāniem; atkarībā no novietojuma – labās vai kreisās. Vitrīnu pamatnes, augšdaļas un aizmugurējā siena izgatavota no krāsota MDF, kompozītā alumīnija Dibond vai līdzīga, kvalitatīva materiāla baltā krāsā. Malām, stūriem jābūt precīziem, bez spraugām. Vitrīnas kopējam izgaismojumam izmanto tās augšdaļā iemontētu 70W HMI vai analogu apgaismojumu veidojošu LED gaismas avotu. Akcentētam, nekarsējošam izgaismojumam izmantojami LED gaismas avoti ar jaudu ne mazāku kā 7W. Akcentētās gaismas avoti stiprinās pie spriegotām strāvvadošām trosēm. Augstumi gaismas avotiem maināmi. Vitrīnas sienām un maināma augstuma plauktiem izmantojams rūdīts stikls ar biezumu ne mazāku par 6mm.

Skaits – vitrīnas ar durvīm kreisajā pusē - 5 gab., ar durvīm labajā pusē –1 gab..

3.3.Telpas dalītāji/gaismas kastes (GK) (tehniskās specifikācijas pielikums R.4). Korpusu izgatavo no Light Tex, Primex Light vai analoga profila divpusējām gaismas kastēm. Var izmantot arī citus, kvalitatīvus materiālus – kompozīto alumīniju vai analogu. Eksponējamā attēla malām jābūt maksimāli izgaismotām. Izmantoto LED gaismas temperatūra 6000K. Telpas dalītāja korpuss bez šuvēm, redzamām savienojuma vietām; baltā krāsā. Korpusa biezumam jānodrošina vienmērīgs abu attēlu izgaismojums. Vēlams ne mazāk par 100mm un ne vairāk par 140mm. Telpas dalītāju/gaismas kastu attēli drukāti uz speciālā tekstila gaismas kastēm. Attēlu failus atbilstoši eksponentu produkcijas specifikācijai nodrošina Pasūtītājs. Abpusēju gaismas kastes- piloni skaits – 3 gab.

3.4.Krēsli, bāra krēsli eksponentiem, pārrunu galdi.

Stendā atbilstoši tehniskās specifikācijas pielikumā R.1 ietvertajai shēmai izvietoti:

- 6 gab. pārrunu galdi (G) - pārrunu galdu virsmas 700 mm diametrā izgatavotas no 25 mm biezas baltas laminētas skaidu plates. Malas apdarītas ar ABS vai analogu izturīgu materiālu. Galda kāja hromēta. Augstums 750 mm.

- 24 gab. krēsli (K) apmeklētājiem;

- 6 gab. paaugstinātie bāra krēsli (BK) eksponentu darba vietām;

Apmeklētāju krēsli un paaugstinātie eksponentu krēsli baltā krāsā. Vēlamais dizains apskatāms adresē [***http://www.ompchairs.com/scheda\_prodotto-en*** - WEB950 vai NET960](http://www.ompchairs.com/scheda_prodotto-en%20-%20WEB950%20vai%20NET960), var izmantot pēc dizaina līdzīgus citu firmu krēslus.

**4. Apgaismojums stendā.**

Stenda kopējo apgaismojumu un elementu izgaismojumu nodrošina uz stikla vitrīnām izvietoti HMI gaismas avoti ar jaudu 150W katrs. Gaismas avoti vēlami ar vismaz 60 grādu gaismas izkliedes leņķi, lai pēc iespējas minimizētu eksponentu un apmeklētāju apžilbināšanu. Kopējais gaismas avotu skaits, kas novietoti uz vitrīnām (tehniskās specifikācijas pielikums R.1) – 11 gab.

Stenda slēgtajā daļā noliktavā/virtuvē jānodrošina nepieciešamais apgaismojums, arī apgaismojums pavāra darba vietai. Virtuves daļā nepieciešams rozešu bloks ar 8 pieslēgvietām; noliktavas daļā – rozešu bloks ar vismaz 4 pieslēgvietām. Virtuves daļā ir jāizvieto arī pieslēgvieta ledusskapim ar diennakts strāvas padevi.

Stenda elektroapgādei nepieciešams 32A, 20kW pieslēgums, kuru pasūta un apmaksā Pasūtītājs.

**5. Elektrība stendā.**

Izpildītājs nodrošina 32A, 20kW elektrības pieslēgumu stendā. Sadales iekārta izvietota stenda noliktavā/virtuvē.

Eksponentu letēs, atbilstoši to izvietojumam saskaņā ar tehniskās specifikācijas pielikumu R.1. attēloto, izvietotas rozetes. Jānodrošina strāvas padeve arī eksponentu vitrīnām un telpas dalītājiem/gaismas kastēm.

**6.Ūdens un kanalizācija.**

Stenda slēgtajā virtuves daļā Izpildītājs nodrošina aukstā un karstā ūdens un atbilstošu kanalizācijas pieslēgumu. Ūdens un kanalizācijas pieslēgumu pasūta un apmaksā Pasūtītājs. Izpildītājs arī nodrošina nepārtrauktu aukstā un karstā ūdens padevi izstādes darba laikā. Stenda virtuvē jāizvieto izlietne ar ūdens un kanalizācijas pieslēgumu, aukstā/karstā ūdens maisītāju.

**7.Citi pakalpojumi.**

Izpildītājs nodrošina stenda dalībnieku eksponātu izkraušanu un iekraušanu izstādes stendā un iepakojuma uzglabāšanu izstādes laikā. Izpildītājam jānodrošina ikdienas stenda uzkopšana izstādes darba laikā, tehniskais atbalsts izstādes darba laikā un vismaz 5 gab. A5 formāta attēlu ar stenda skatiem tā darbības laikā, sagatavošana un izgatavošana. Vienā no attēliem jāattēlo informatīvā uzraksta par projekta atbalstu no EJZF puses izvietojumu stendā.

Pasūtītājs veic faktiski patērētās elektroenerģijas, ūdens un kanalizācijas apmaksu.

Jebkuras iespējamās izmaiņas stenda dizainā vai tehniskajā specifikācijā minētajās konstrukcijās vai materiālos ir jāsaskaņo ar Pasūtītāju.

Pielikumā:

1. Stenda tehniskie rasējumi un vizualizācijas:
   1. R1, R2, R3, R4, R5, R6, R7.
   2. V1, V2, V3, V4.

3. pielikums

iepirkuma identifikācijas Nr. AREI-2018/10

**Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē „World of Private Label 2018”**

**FINANŠU PIEDĀVĀJUMA FORMA**

1. Samaksas kārtība:
   1. Avanss 20% no kopējās līguma summas 5 (piecu) darba dienu laikā no Līguma noslēgšanas dienas;
   2. Gala maksājums 80% apmērā no kopējās Līguma summas 30 (trīsdesmit) dienu laikā pēc gala pieņemšanas nodošanas akta parakstīšanas.
2. Pretendentam Finanšu piedāvājums jāsagatavo atbilstoši Tehniskajā specifikācijā noteiktajām prasībām, izmantojot zemāk pievienoto finanšu piedāvājuma formu. Pretendentam jāsagatavo finanšu piedāvājums, iekļaujot visas izmaksas, kas nepieciešamas kvalitatīvai iepirkuma priekšmeta izpildei atbilstoši tehniskajā specifikācijā izvirzītajām prasībām un apjomiem, t.sk., stenda izveidei, nogādāšanai uz un no izstādes, montēšanai un demontēšanai, stenda darbības nodrošināšanai, tehniskajam atbalstam:

Pretendenta paraksts:

|  |  |  |
| --- | --- | --- |
| **Nr.p.k.** | **Darbības vai piedāvājamā objekta apraksts** | **Pretendenta piedāvātā cena EUR, bez PVN** |
| **1.** | **Latvijas Zivrūpnieku savienības stenda konstrukciju - norobežojošo vairogu, slēgtās virtuves/noliktavas izveide atbilstoši tehniskajai specifikācijai** |  |
| **2.** | **Stenda grīda atbilstoši tehniskajai specifikācijai** |  |
| **3.** | **Stenda konstrukciju - norobežojošā vairoga, slēgtās virtuves/noliktavas sienu un grīdas noformēšana ar izdrukām atbilstoši tehniskajai specifikācijai** |  |
| **4.** | **Telpiskie logotipi LATVIA un canned fish, Latvijas un ES karogu izdrukas un norāde par finansējumu no EJZF fonda saskaņā ar tehnisko specifikāciju** |  |
| **5.** | **Mēbeles, stenda elementi un piederumi (atbilstoši tehniskajai specifikācijai un zīmējumiem)** |  |
| 5.1. | Eksponentu letes ar akrila brošūru turētājiem (6 gab.) |  |
| 5.2. | Stikla vitrīnas ar apgaismojumu: kreisās - 5 gab., labās - 1 gab. |  |
| 5.3. | Krēsli K pie pārrunu galdiem (24 gab.) |  |
| 5.4. | Paaugstinātie bāra krēsli (6 gab.) |  |
| 5.5. | Pārrunu galdi (6 gab.) |  |
| 5.6. | Dekoratīvā zaļo augu kaste ar zaļajiem augiem (1 gab.) |  |
| 5.7. | Monitors 60" (1 gab.) |  |
| 5.8. | Atkritumu kastes 20 litri (6 gab.) |  |
| **6.** | **Stenda elektroapgāde** |  |
| 6.1. | Stenda elektroapgādes pieslēguma (3 fāzes, 32A, 20kW) izveide |  |
| 6.2. | Slēgierīces stenda elektroapgādei |  |
| **7.** | **Apgaismojums stendā, abpusējās gaismas kastes-piloni** |  |
| 7.1. | HMI prožektori stenda izgaismošanai (11 gab.) |  |
| 7.2. | Abpusējās gaismas kastes-piloni (6 gab.) |  |
| **8.** | **Slēdzamā virtuve/noliktava** |  |
| 8.1. | Aukstā, karstā ūdens un kanalizācijas pieslēguma un darbības izstādes laikā nodrošināšana un izveide |  |
| 8.2. | Plauktu sistēma ar vismaz divām vairākstāvu plauktu rindām, kuru darba virsma ir 1000 mm x 400 mm |  |
| 8.3. | Drēbju pakaramie (15 gab.) |  |
| 8.4. | Atslēgu komplekti durvīm (3 gab.) |  |
| 8.5. | Izlietne ar aukstā, karstā un kanalizācijas pieslēgumiem |  |
| 8.6. | Ledusskapis ar tilpumu 200 litri |  |
| 8.7. | Darba virsma produktu sagatavošanai |  |
| 8.8. | Piekaramie virtuves skapīši (2 gab.) |  |
| 8.9. | Spogulis ar izmēru vismaz 40x60 cm |  |
| 8.10. | Kafijas automāts |  |
| 8.11. | Elektriskā tējkanna |  |
| 8.12. | Automātiskais piena sildītājs/putotājs |  |
| 8.13. | Baltas kafijas krūzītes ar atbilstošām tasītēm (18 gab.) |  |
| 8.14. | Baltas tējas krūzītes ar atbilstošām tasītēm (12 gab.) |  |
| 8.15. | Ūdens glāzes ar tilpumu 250ml (18 gab.) |  |
| 8.16. | Glāzes baltvīnam ar tilpumu 250ml (12 gab.) |  |
| 8.17. | Tējkarotes (20 gab.) |  |
| 8.18. | Cukurtrauki ( 2 gab.) |  |
| 8.19. | Melnā tēja (25 paciņas), augļu tēja (25 paciņas), zaļā tēja ( 25 paciņas) |  |
| 8.20. | Arabika kafijas pupiņas ( 2 kg) |  |
| 8.21. | Cukurs graudu vai individuālās lietošanas paketēs (1 kg) |  |
| 8.22. | Ilgstoši uzglabājams piens (2 x 1 litrs) |  |
| 8.23. | Vienreizlietojami, balti šķīvji ar diametru 20 cm (50 gab.) |  |
| 8.24. | Vienreizlietojamas, baltas dakšiņas (50 gab.) |  |
| 8.25. | Vienreizlietojami, balti naži (20 gab.) |  |
| 8.26. | Vienreizlietojamas, baltas tējkarotītes (50 gab.) |  |
| 8.27. | Baltas salvetes (200 gab.) |  |
| 8.28. | Aukstā/karstā dzeramā ūdens automāts ar 3 lielajiem 18 litru dzeramā ūdens rezervuāriem |  |
| 8.29. | Atkritumu kastes ar tilpumu 100 litri virtuves daļai un 60 litri noliktavas daļai |  |
| 8.30. | Atkritumu maisi ar tilpumu 120 litri (10 gab.) |  |
| 8.31. | Atkritumu maisi ar tilpumu 60 litri (10 gab.) |  |
| 8.32. | Balti atkritumu maisi ar tilpumu 25 litri atkritumu kastēm pie eksponentu darba vietām (20 gab.) |  |
| 8.33. | Virtuves dvieļi iepakojumā pa 4 gab. (2 iepakojumi) |  |
| **9.** | **Stenda montāžas un demontāžas izmaksas** |  |
|  | **Kopā bez PVN** |  |
|  | **PVN 21%** |  |
|  | **Kopā ar PVN 21%** |  |

## 4. pielikums

iepirkuma identifikācijas Nr. AREI-2018/10

## Pretendenta apliecinājums par iepriekšējo pieredzi

(apliecina Nolikuma 3.3.2. punktā minēto)

|  |  |  |  |  |  |  |
| --- | --- | --- | --- | --- | --- | --- |
| Nr. | Pakalpojuma apraksts (saturs) | Stenda platība (m2) | Pasūtītāja nosaukums, adrese | Pakalpojuma realizēšanas vai sniegšanas valsts | Pasūtītāja kontaktpersona vārds, uzvārds tālrunis | Pakalpojuma sniegšanas laiks  (gads un mēnesis) |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |

Norādīt tikai iepirkuma dokumentācijas prasībām atbilstošos sniegtos pakalpojumus.

|  |  |
| --- | --- |
| Pretendenta pārstāvja paraksts un atšifrējums: |  |

## 5. pielikums

## iepirkuma identifikācijas Nr. AREI-2018/10

Speciālista CV

(apliecina Nolikuma 3.3.6. punktā minēto)

|  |  |  |  |  |
| --- | --- | --- | --- | --- |
| Iepirkums nosaukums: | | Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē „ World of Private Label 2018” | | |
| Piedāvātā pozīcija projektā: | |  | | |
| 1. Uzvārds: | |  | | |
| 2. Vārds: | |  | | |
| 3. Valodas: (zināšanu līmenis no 1 - brīvi līdz 5 - pamatzināšanas) | | | | |
| Valoda | Lasītprasme | | Runātprasme | Rakstītprasme |
|  |  | |  |  |
|  |  | |  |  |
|  |  | |  |  |
|  | | | | |
| 4. Pašreizējais amats: | |  | | |
|  | |  | | |
| 5. Darba pieredze: | | | | |
| Darbavietas nosaukums: | |  | | |
| Adrese: | |  | | |
| Datums no/līdz | |  | | |
| Amats: | |  | | |
| Darba apraksts: | |  | | |

6. Informācija par stendu izstrādes un realizācijas projektu vadīšanu (nolikuma 3.3.6. punkts)

|  |  |  |  |  |  |
| --- | --- | --- | --- | --- | --- |
| Darba izpildes gads | Darbavieta | Projekta nosaukums, apjoms, īss projekta apraksts | Amats | Klients, darba apraksts | Pasūtītāja kontaktpersonas vārds, uzvārds, tālruņa numurs |
|  |  |  |  |  |  |
|  |  |  |  |  |  |
|  |  |  |  |  |  |

Es, apakšā parakstījies/-usies, apliecinu, ka augstākminētais pareizi atspoguļo manu pieredzi un kvalifikāciju.

Ar šo es apņemos visā iepirkuma līguma izpildes laikā kā Projektu vadītājs strādāt pie līguma izpildes (iepirkums **„Latvijas Zivrūpniecības nozares stenda izstrādes, transportēšanas, nomas, uzstādīšanas, demontāžas un apkalpošanas pakalpojumu nodrošināšana starptautiskajā izstādē** **„World of Private Label 2018””** iepirkuma Nr. AREI-2018/10) tādā statusā, kāds man ir paredzēts <*Pretendenta nosaukums>*piedāvājumā, gadījumā, ja šim Pretendentam tiks piešķirtas tiesības slēgt Līgumu.

Ar šo apliecinu, ka neesmu iesaistīts cita Pretendenta piedāvājumā šī iepirkuma ietvaros un neesmu interešu konflikta situācijā.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

|  |  |
| --- | --- |
| Vārds, Uzvārds |  |
| Paraksts |  |
| Datums |  |